|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
|  | **ДО****МИНИСТЪРА НА ОКОЛНАТА** **СРЕДА И ВОДИТЕ** |
| **У В Е Д О М Л Е Н И Е**за инвестиционно предложение |
| **От** **„Булгартрансгаз” ЕАД**, представлявано от Владимир Малинов - изпълнителен директор; 1336 София, ж.к. „Люлин” 2, бул. „Панчо Владигеров” № 66, ПК 3, ЕИК 175203478 |
| (*име, адрес и телефон за контакт*) |
| гр. София 1336, ж.к. „Люлин” 2, бул. „Панчо Владигеров” № 66, ПК 3, ЕИК 175203478 |
| (*седалище*) |
| **Пълен пощенски адрес:** Гр. София 1336, ж.к. „Люлин” 2, бул. „Панчо Владигеров” № 66, ПК 3 |
| **Телефон, факс и ел. поща (е-mail):** 02/939 63 00; факс: 02/ 925 00 63 |
| **Управител или изпълнителен директор на фирмата възложител**: Владимир Малинов - изпълнителен директор |
| **Петя Богатинова,** ръководител сектор „Екология и стандартизация“– тел. 02/ 939 62 62; e-mail: Petia.Bogatinova@bulgartransgaz.bg**Ния Колева** – експерт – координиране на инвестиционни процеси в отдел "Управление на ключови проекти за разширение и междусистемна свързаност" – тел. 02/ 939 66 77; e-mail: Niya.Koleva@bulgartransgaz.bg |
| **УВАЖАЕМИ ГОСПОДИН МИНИСТЪР,** |
| Уведомяваме Ви, че „Булгартрансгаз“ ЕАДима следното инвестиционно предложение:**Проектиране и изграждане на обект „Междусистемна газова връзка България – Сърбия на българска територия“**Характеристика на инвестиционното предложение: |
| 1. **Данни за възложителя**

Пълен пощенски адрес - гр. София 1336, ж.к. „Люлин” 2, бул. „Панчо Владигеров” № 66, ПК 3. Изпълнителен директор на „Булгартрансгаз“ ЕАД е Владимир Асенов Малинов. Лице за контакт за конкретното инвестиционно предложение - Петя Богатинова, ръководител сектор „Екология и стандартизация“– тел. 02/ 939 62 62; e-mail: Petia.Bogatinova@bulgartransgaz.bg и Ния Колева – експерт – координиране на инвестиционни процеси в отдел "Управление на ключови проекти за разширение и междусистемна свързаност" – тел. 02/ 939 66 77; e-mail: Niya.Koleva@bulgartransgaz.bg**2. Резюме на предложението, в т.ч. описание на основните процеси, капацитет (в т.ч. на съоръженията, в които се очаква да са налични опасни вещества от приложение № 3 към ЗООС), обща използвана площ; посочва се дали е: за ново инвестиционно предложение и/или за разширение, или за изменение на производствената дейност, за необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); за предвидени изкопни работи, за предполагаема дълбочина на изкопите, за ползване на взрив;** |
|  Реализацията на Междусистемната газова връзка България – Сърбия на българска територия (IBS) е част от управленската програма на правителството на Р България в сектор „Енергетика“, приоритет на българската енергийна политика, насочен към гарантиране на енергийната сигурност на страната, диверсификацията на източниците и маршрутите на доставка, задълбочаване процеса на либерализация на енергийния пазар и защитата правата на потребителите.С Решение № 111 от 15 февруари 2013 г. на Министерския съвет обект: „Междусистемна газова връзка България – Сърбия на българска територия” е обявен за национален обект по смисъла на § 1 от Допълнителните разпоредби на Закона за държавната собственост и за обект с национално значение по смисъла на § 5, т. 62 от Допълнителните разпоредби на Закона за устройство на територията.IBS е ключов проект за реализиране на концепцията за изграждане на газоразпределителен център на територията на България и е част от Енергийната стратегия на Република България. Междусистемната газова връзка България – Сърбия е част от необходимата инфраструктура за изграждането на Газов хъб „Балкан“ и е включена в приоритетен за реализация коридор от междусистемни връзки и инфраструктура в Централна източна и Югоизточна Европа. Проектът се ползва със статут на Проект от общ интерес (Project of common interest, PCI) в Европейския съюз. IBS е сред приоритетните проекти и в Групата на високо равнище в рамките на инициативата за енергийна свързаност на Централна и Югоизточна Европа (CESEC), като проектът е част от Десетгодишния план за развитие на мрежите на националния газопреносен оператор „Булгартрансгаз“ ЕАД за периода 2020 – 2029 г.Проектът на територията на Сърбия и България се ползва със статут на проект от общ интерес за Енергийната общност (PECI) и през 2020 г.*Реализацията на обект „Междусистемна газова връзка България – Сърбия на българска територия“ е с подкрепа чрез безвъзмездно съфинансиране по одобрени проектни предложения и сключени административен договор с Управляващия орган на Оперативна програма „Иновации и конкурентоспособност“ 2014-2020 г. и по Механизма за свързване на Европа (Connecting Europe Facility) чрез грантово споразумение с Изпълнителна агенция „Иновации и мрежи“ (Innovation and Networks Executive Agency, INEA).*Проектът за междусистемна газова връзка България – Сърбия (IBS) на територията на Р България се реализира от „Булгартрансгаз“ ЕАД на основание подписаната през месец май 2018 г. съвместна декларация между Р България и Р Сърбия относно изграждането на газовия интерконектор, чрез която декларация и със съгласието на Европейската комисия „Булгартрансгаз“ ЕАД е определен за организатор на проекта и бъдещ оператор на интерконектора. Съгласно договореностите в съвместната декларация, крайният срок за въвеждане в експлоатация на обекта е май 2022 г.Министерство на енергетиката (МЕ) приключи административните процедури, целящи прехвърляне на активите на проекта от МЕ на „Булгартрансгаз“ ЕАД, в резултат на което бе сключен Договор № 48/01.10.2020 г. за прехвърлянето на активите. Считано от датата на приемане на ПУП-ПП – 02.10.2020 г. (съгласно приемо-предавателен протокол) „Булгартрансгаз“ ЕАД се ползва с пълни права като Възложител на обекта. За промяната на възложителя на обекта „Булгартрансгаз“ ЕАД е подал уведомление до Министерство на околната среда и водите с изх. № БТГ-24-00-2707-(1)/05.10.2020 г. (вх. № ОВОС-5/05.10.2020 г.), което уведомление е прието от Министерството (МОСВ) с техен изх. № ОВОС-5/09.10.2020 г. (вх. № БТГ-24-00-2707-(2)/14.10.2020 г.). Инвестиционното предложение се счита за **ново** поради изтекъл срок на Решение № 48-ПР/2012 г. за преценяване на необходимостта от извършване на оценка на въздействието върху околната среда (със срок на валидност от 5 г.). „Булгартрансгаз“ ЕАД като нов възложител на обекта е сключил договор за разработване на **нов** инвестиционен проект във фаза технически проект през м. октомври 2020 г.Трасето на Газопровода преминава през две области и пет общини. Началото му е в област София, община Столична, преминава в Софийска област и общините Костинброд, Божурище, Сливница и Драгоман. То е съобразено е с необходимите отстояния до съществуващи обекти (населени места и селищни образувания, инфраструктурни обекти, паметници на културата и др.), формулирани в действащите нормативни актове.Основно трасето на Газопровода преминава през земеделска територия - около 96.5% и в горска територия около 3.5% и не засяга зони от Натура 2000 и защитени територии. Газопроводните отклонения преминават изцяло в земеделска територия и не засягат зони от Натура 2000 и защитени територии. Площадките за ГИС (газоизмервателната станция) и АГРС (автоматичните газорегулиращи станции) също са разположени изцяло в земеделска територия и не засягат зони от Натура 2000 и защитени територии. **Проектирането и изграждането на обект „Междусистемна газова връзка България – Сърбия на българска територия“ не засяга елементи от Националната екологична мрежа (не попада в границите на защитени територии по смисъла на Закона за защитените територии, както и в границите на защитени зони (Натура 2000 места) по смисъла на Закона за биологичното разнообразие).**Проектът за междусистемна газова връзка предвижда изграждането на подземен газопровод с дължина 62,574 км на българска територия от Нови Искър до българо-сръбската граница, на km 32+137 газопроводно отклонение за АГРС “Сливница” с дължина около 0.2 км и на km 46+396 газопроводно отклонение за АГРС “Драгоман” с дължина около 0.1 км. Предвижда се основната газопроводна тръба да бъде стоманена, с диаметър Ø711 mm (28”) и проектно налягане DP=5.4 МРа,. Газопроводните тръби за отклоненията (за газоподаване към гр. Сливница и гр. Драгоман) се предвиждат стоманени с диаметър Ø114.3 m и минимална дълбочина на подземно полагане 0,80 m. Успоредно на газопреносната тръба **в нейния сервитут** от лявата страна посока границата с Р Сърбия се разполага оптичен кабел.Начална точка на оптичната кабелна линия е технологично помещение за телекомуникационно и КИПиА оборудване в приемно пускова станция /ППС/ Нови Искър. От комуникационен шкаф на приемно пускова камера Нови Искър е проектирана оптична кабелна линия с оптичен кабел с 48 влакна (FO 48) до комуникационна шахта с муфа намираща се на българо-сръбска граница . Дължината на трасето от приемно пускова камера Нови Искър до границата с Р Сърбия е 62.597км.Минималната дълбочина на полагане на газопровода с диаметър Ø711 mm (28”) при подземно полагане на тръбата е 0.80 m, мерено от горната образуваща на тръбата. Началото на газопровода е в района на съществуващата площадка за Очистно съоръжение "Нови Искър", където се предвижда нова площадка за Пусково-приемна станция "Нови Искър" и Кранов възел 1 и завършва на границата с Р Сърбия в точка, съгласувана между двете държави и определена в Меморандум за разбирателство относно изграждането на проекта за газова междусистемна връзка България – Сърбия от 19.01.2017 г., подписан от ресорните министри на Р България и Р Сърбия.Външни ел. захранвания за площадките на крановите възли (без кранов възел 2) и площадките за АГРС и ГИС се предвиждат съобразно условията и начина за присъединяване на клиенти към електрическата мрежа (изпълняват се съгласно становища на „ЧЕЗ Разпределение България“ АД). Предвижда се изграждане на кабелни линии СрН (средно напрежение) 20 kV до технологичните площадки и захранващи кабели НН (ниско напрежение) от бетонни комплектни трансформаторни постове (БКТП) до главни разпределителни табла (ГРТ) на площадките.За обслужване на новопроектираните обекти са предвидени автомобилни пътища и площадки. Новопроектираните автомобилни пътища и площадки с използват за обслужващи и противопожарни нужди. Новопроектираните автомобилни пътища към площадките са както следва:* Пътна връзка към площадката на АГРС – Сливница се отклонява от съществуващ третокласен асфалтов път III-811 (Ок.п. София - Петрохан) - Богьовци - Сливница - Гургулят - Ракита - Брезник – Палилула на км 14+403 - с асфалтобетонова настилка с ширина 3,5 м.
* Новопроектираната пътна връзка към площадката на АГРС – Драгоман се отклонява от съществуващ местен, некатегоризиран асфалтов път от гр. Драгоман до Помпена станция – асфалтобетонова настилка и ширина 3,5 м.
* Новопроектираната пътна връзка към площадката на Очистно съоръжение и ГИС Калотина се отклонява от съществуващ местен, некатегоризиран асфалтов път от с. Калотина до КПП “Калотина” – с асфалтобетонова настилка с ширина 6 м.
* За обслужване на новопроектираните обекти на територията на Очистно съоръжение „Нови Искър“ и Кранов възел №1 е предвиден автомобилен път и площадка – асфалтобетонова настилка с ширина 3,5 м.

**Не се очаква наличие на опасни вещества от приложение № 3 към ЗООС** на технологичните площадки и по трасето на газопровода нито по време на тяхното изграждане, нито по време на тяхната експлоатация.С одобрения ПУП-ПП през 2015 г. са определени размерите на сервитутните зони на трасетата и технологичните съоръжения съгласно Наредба № 16 от 09.06.2004 г. за сервитутите на енергийните обекти (Приложение № 3 към чл. 7, ал. 1, т. 3 - Минимални размери на сервитутните зони за енергийни обекти за съхранение, пренос, разпределение или преобразуване на природен газ) и Наредба № 6 от 25.11.2004 г. за технически правила и нормативи за проектиране, изграждане и ползване на обектите и съоръженията за пренос, съхранение, разпределение и доставка на природен газ (Минимални разстояния между успоредно строящи се и действащи преносни газопроводи в един технически коридор - Таблица 4 от Наредбата). Ширината на сервитутната зона на Газопровода в земеделски територии е 30 m - 2 по 15 m симетрично спрямо оста на тръбата, а в горски територии и земеделски територии, заети от трайни насаждения сервитутната зона е симетрична, с размер 20 m или 10 m+10 m. Изключение правят първите четири километра, където проектния газопровод минава успоредно на съществуващ газопровод. Сервитутът на новия газопровод е асиметричен спрямо оста - 8 m на 22 m.Зона за превантивна устройствена защита (по смисъла на чл. 10 от ЗУТ) – размер на територията с ширина по 200 m от двете страни на преносния газопровод и неговите съоръжения. В зоната за превантивна устройствена защита се запазва фактическото ползване на имотите при ограничаване застрояването с жилищни сгради и други обекти за сметка на увеличаване класа на газопровода, респективно дебелината на газопроводната тръба, съгласно чл. 13 и чл. 14 от Наредба за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ (Наредба по чл. 200, ал. 1 от Закона за енергетиката).Обектът е с влязъл в сила ПУП-ПП, одобрен от министъра на регионалното развитие със Заповед № РД-02-15-156/13.11.2015 г., за който има издадено Решение № ЕО–8/2015 г. за преценяване на необходимостта от извършване на екологична оценка от 30.07.2015 г.За обект „Междусистемна газова връзка България – Сърбия на българска територия“ има издадено Решение № 48–ПР/2012 г. за преценяване на необходимостта от извършване на оценка на въздействието върху околната среда от 18.09.2012 г., което е с изтекъл срок на валидност, поради което за новото инвестиционно предложение „Проектиране и изграждане на Междусистемна газова връзка България – Сърбия на българска територия“ се внася настоящото уведомление.След влизане в сила на Заповедта за одобряване на ПУП-ПП за обекта през 2015 г. са идентифицирани обстоятелства, налагащи изменението на одобрения ПУП-ПП, които подробно са изложени в Искане на „Булгартрансгаз“ ЕАД с изх. № БТГ-24-00-2707-(6)/10.02.2021 г. (вх. № в МОСВ – ЕО-33/10.02.2021 г.) за преценяване на необходимостта от извършване на екологична оценка (ЕО) на проект за изменение и допълнение на ПУП-ПП за обект „Междусистемна газова връзка България – Сърбия на българска територия“, парцеларен план и план-схема за външен водопровод до площадката на газоизмервателна станция (ГИС) „Калотина“.**Инвестиционният проект във фаза „Технически проект“ за обект „Междусистемна газова връзка България – Сърбия на българска територия“ следва определеното трасе на влезлия в сила подробен устройствен план (от 2015 г.), както и допуснатите изменения (описани в искането с вх. № ЕО-33/10.02.2021 г.).**Ширината на строителната полоса е определена от изискването да бъдат осигурени оптимални условия за изпълнение на строително-монтажните работи и същевременно да бъдат минимално засегнати земеделските и горски терени, през които преминава газопровода. Ширината на строителната полоса е 24.50 m в земеделски територии и 17m в горски територии. Строителната полоса е в границите на сервитута на газопровода. При изграждането на газопровода и съоръженията към него, движението на строителната техника ще се осъществява в рамките на строителната полоса. Подходът към строителната полоса ще става от местата на пресичане на трасето на газопровода със съществуващата пътна мрежа – републиканска, общинска и местна. Ще се ползват и съществуващи полски и горски пътища.По геоложки данни изкопите за траншея ще се извършват в земни и скални почви. Минималната дълбочина на траншеята e 1.5 m и ширина на дъното 1.30m. Предвидените откоси са 1:0.5 в земни почви и 1:0.2 в скални почви. Дълбочината на траншеята в скални почви се увеличава с 10 сm за полагане на мека пръст под тръбата. В чупките на газопровода се предвижда траншея с удвоена ширина на дъното.Видовете земни работи включват изкоп на почвен слой, изкоп на траншея ръчен изкоп за разкриване на подземни комуникации, изкоп на тераси, засипване на траншея и насип за възстановяване на тераси, връщане на почвен слой (техническа рекултивация). Предвижда се изкопа в земни почви за траншея да бъде с багер. В участъците със скални почви се предвижда разбиване и изкопаване на скалната маса с багер и хидравличен чук. **Не се предвижда използването на взривни работи.**Изпълнението на пресичанията с автомобилни пътища се предвижда с хоризонтален сондаж без спиране на движението, без нарушаване на пътната настилка и без да се извършват строителни работи в обхвата на пътя. Изпълнението на пресичанията с ж.п. линии се предвижда с хоризонтален сондаж без спиране на движението, без нарушаване на релсовия път и без да се извършват строителни работи в обхвата на ж.п. линията. Пресичането на преносни газопроводи с реки е предвидено в места, където заливаната от високите води крайбрежна ивица е с минимална широчина. При пресичането на газопровода с реки е спазено изискването хоризонталният ъгъл между динамичната ос на течението на реката и проектния газопровод да бъде от 90° до 60°. Изпълнението на пресичанията на реките (р. Блато -пресичане 1,2 и 3, дере Уршак (Доброславска), река Сливнишка, река Крива река и р. Слана бара), които са коригирани с диги, се предвижда с хоризонтален сондаж на речното корито, без отбиване на водата в реката. Реките и деретата по трасето на газопровода, които не са коригирани, се предвижда да се пресекат от газопровода чрез открито прокопаване и монтаж на затежнители. |
| **3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение в случаите по чл. 103, ал. 4, т. 2 ЗООС - одобрени устройствени планове съгласно чл. 104, ал. 3, т. 3 ЗООС, в които са определени зони/територии за безопасни разстояния до предприятия/съоръжения с нисък или висок рисков потенциал; необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон;**След влизане в сила на Заповедта за одобряване на ПУП-ПП за обекта през 2015 г. са идентифицирани обстоятелства, налагащи изменението и допълнението на ПУП-ПП – стартирани и процедирани са ПУП-ПП и инвестиционни проекти за инфраструктурни обекти, които пресичат трасето на газопровода (ж.п. линии, пътища), необходимост от запазване и недопускане разрушаването на разкрити недвижими археологически ценности и получено разрешение за изграждане на външен водопровод до ГИС „Калотина“ след одобряването на окончателния проект на ПУП-ПП.На основание чл. 125, ал. 7 от ЗУТ разработеното задание за изработване на проект за Изменение и допълнение на Подробен устройствен план – парцеларен план (ПУП-ПП) за обект: „Междусистемна газова връзка България – Сърбия на българска територия”, парцеларен план и План-схема за външен водопровод до площадката на газоизмервателна станция (ГИС) “Калотина” е съгласувано от МОСВ с писмо изх. № ЕО-33/06.11.2020 г. За инвестиционното предложение е разработен проект за изменение и допълнение на ПУП-ПП на основание чл. 134, ал. 1, т. 2 и чл. 134, ал. 2, т. 3 от Закона за устройство на територията (ЗУТ) в частите, където това е необходимо. На основание чл. 134а, ал. 6 от ЗУТ при издаване на заповед от Министерство на регионалното развитие и благоустройството (МРРБ) за разрешаване да се изработи проект на изменение на ПУП-ПП, прилагането на ПУП-ПП окончателен проект за Междусистемна газова връзка България – Сърбия на българска територия, одобрен със Заповед № РД-02-15-156/13.11.2015 г. спира да се прилага само в частите, в които се предвиждат изменения и допълнения. Изменения на одобрения ПУП-ПП за трасето на Междусистемна газова връзка България – Сърбия на българска територия допуснати със Заповед № РД-02-15-106/16.12.2020 г., поправена със Заповеди № РД-02-15-110/29.12.2020г. и № РД-02-15-2/19.01.2021г. на МРРБ, попадат на територията на следните землища: с. Драговищица, община Костинброд, с. Храбърско, община Божурище, с. Алдомировци, община Сливница, гр. Драгоман и с. Калотина, община Драгоман, кв. Требич и с. Мировяне, Столична община. Предвидените в проекта на плана изменения са с локален характер (за по-малки територии), съгласно изложеното в Искането на „Булгартрансгаз“ ЕАД с вх. № ЕО-33/10.02.2021 г.Основните разрешителни режими, имащи отношение към реализацията на инвестиционното предложение, са свързани одобряване на проекта за изменение на одобрения ПУП-ПП и с издаване и получаване на разрешение за строеж, съгласно действащата в страната нормативна база, а именно Закона за устройство на територията и подзаконовите нормативни актове приложими към него.Инвестиционните проекти подлежат на оценяване на съответствието от Консултант по чл. 166 от ЗУТ, както и на съгласуване и одобряване на проектите с цел издаване на необходимите разрешения за строеж. Предвид статута на обекта по силата на Решение № 111 от 15 февруари 2013 г. на Министерския съвет, компетентен орган за одобряването на инвестиционните проекти и за издаването на разрешения за строеж е Министерство на регионалното развитие и благоустройството на Р България.В свое становище, във връзка със съгласуване на задание по чл. 125, ал. 7 от ЗУТ (с изх. № ЕО-33/06.11.2020 г.) МОСВ в съответствие с разпоредбата на чл. 104 от ЗООС дава информация за едно съществуващо предприятие, класифицирано с нисък рисков потенциал по реда на глава седма, раздел I т ЗООС (на около 700 м. от трасето на газопровода в землището на с. Драговищица, община Костинброд), за което предприятие има потвърждение за пълнотата и съответствието на Доклада за политиката за предотвратяване на големи аварии (ДППГА) по чл. 106, ал. 2 от ЗООС от директора на РИОСВ-София. За същото съществуващо предприятие МОСВ информира „Булгартрансгаз“ ЕАД и в свое писмо по чл. 8а от Наредбата за екологична оценка с изх. № ЕО-33/03.02.2021 г. Съгласно публична информация в публикуван общ устройствен план на община Костинброд и публикуван Доклад за екологична оценка на същия на територията на община Костинброд има три предприятия, класифицирани като предприятия с нисък или висок потенциален риск (база данни на предприятия/съоръжения с висок рисков потенциал (ПСВРП) и нисък рисков потенциал на МОСВ) съгласно § 4 от Преходните и заключителни разпоредби на Наредбата за предотвратяване на големи аварии с опасни вещества и ограничаване на последствията от тях (Наредбата), от които само едно на територията на с. Драговищица. Съгласно публично достъпна информация предприятието на територията на с. Драговищица е класифицирано като Предприятие с нисък рисков потенциал - ПНРП, с писмо на МОСВ изх. № УК-7/16.02.2018 г. – след датата на одобряване на трасето на газопровода на обект „Междусистемна газова връзка България – Сърбия на българска територия“ (през 2015 г.).Междусистемната газова връзка България - Сърбия (IBS) има статута на проект от Общ интерес за ЕС, определен съгласно процедурата в Регламент (ЕС) 347/2013. Цел на проектите от общ интерес е да помогнат на държавите от ЕС да интегрират енергийните си пазари, да разнообразят енергийните си източници и да сложат край на енергийната изолация на някои страни от Съюза. Съгласно регламента за тяхното изпълнение (Регламент (ЕС) 347/2013, членове от 7 до 10) се въвежда специфичен режим, включващ определяне на най-висок национален приоритет за тяхното изпълнение, както и ускорени процедури по издаване на разрешения, включително по отношение на ОВОС и включване на обществеността на най-ранен етап от тяхното изпълнение, регулаторни стимули, правила за трансгранично разпределение на разходите, както и финансова подкрепа за проучвания и строително-монтажни работи под формата на безвъзмездна помощ чрез Механизма за свързване на Европа (МСЕ). В потвърждение на подкрепата за проекта от страна на ЕК, през 2020 г. на IBS беше отпуснато грантово съфинансиране от Механизма за свързване на Европа (CEF) за работно проектиране, доставки, строителство и въвеждане в експлоатация на интерконектора на българска територия.Министерство на енергетиката, в качеството му на Национален компетентен орган по регламента (определен като такъв С Решение № 157 на МС на Република България от 21 март 2014 г.) наблюдава изпълнението на интерконектора и съдейства за улесняването и координирането на процеса по издаване на разрешения. |
| **4. Местоположение на площадката - населено място, община, квартал, поземлен имот, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване обектите на културното наследство, очаквано трансгранично въздействие, в т.ч. на големи аварии с опасни вещества за случаите по чл. 103, ал. 4, т. 2 ЗООС, схема на нова или промяна на съществуваща пътна инфраструктура**Съгласно одобрения ПУП-ПП трасето, респективно сервитута на преносния газопровод (вкл. газопроводните отклонения за гр. Сливница и гр. Драгоман), преминава през землищата на следните области, общини и землища: **Област София град:*** **Столична община** - землища на гр. Нови Искър, гр. София - кв. Требич, с. Мировяне, с. Мрамор, с. Доброславци и с. Житен;

 **Софийска област:*** **Община Костинброд -** землища на с. Голяновци, с. Драговищица, гр. Костинброд и с. Петърч;
* **Община Божурище -** землище на с. Храбърско;
* **Община Сливница -** землища на: гр. Сливница, с. Гълъбовци, с. Алдомировци, с. Братушково и с. Бърложница;
* **Община Драгоман -** землища на гр. Драгоман, с. Чуковезер, с. Драгоил, с. Чорул, с. Владиславци, с. Ново Бърдо и с. Калотина;

**Проектирани са следните технологични площадки (въз основа на влезлия в сила ПУП) за обслужване на Газопровода:*** **Пусково-приемна станция „Нови Искър” и Кранов възел №1, пътен достъп -** Площадката на Пускова-приемна станция „Нови Искър” и Кранов възел №1 ще се разположи в началото на Междусистемната газова връзка България-Сърбия в землището на гр. Нови Искър, ЕКАТТЕ 00357, Община Столична, Област София, в района на съществуваща площадка за Очистно съоръжение „Нови Искър”, върху земеделска територия. Площадката попада в границата на поземлен имот 5185.31. С пътния подход се засягат поземлени имоти 5180.1, 5180.2, 5180.7, 5180.21, 5180.22 и 5180.29;
* **Кранов възел № 2 -** Площадката на Кранов възел № 2 ще се разположи в землището на с. Петърч, ЕКАТТЕ 56215, Община Костинброд, Област Софийска, на около км 23 на преносния газопровод върху земеделска територия - в границите на поземлен имот 40.92;
* **АГРС – Сливница -** Площадката на Автоматичната газорегулираща станция „Сливница” ще се разположи в края на газопроводното отклонение за АГРС „Сливница” в землището на гр. Сливница, ЕКАТТЕ 67372, Община Сливница, Софийска Област, върху земеделска територия в границите на поземлен имот 57.30; АГРС „Сливница” е проектирана да редуцира и разпределя природен газ с максимален разход на природен газ Qmax = 5 000 Nm3/h и Pout = 10 barg.
* **Кранов възел „Сливница” -** Площадката на КВ „Сливница” ще се разположи около км 32 на преносния газопровод в началото на газопроводно отклонение за АГРС – Сливница в землището на гр. Сливница, ЕКАТТЕ 67372, Община Сливница, Област Софийска, върху земеделска територия – в границите на поземлени имоти 56.4 и 56.5;
* **АГРС – Драгоман -** Автоматична газорегулираща станция „Драгоман” ще се разположи в края на газопроводно отклонение за АГРС „Драгоман в землището на гр. Драгоман, ЕКАТТЕ 23409, Община Драгоман, Софийска Област, върху земеделска територия – в границите на поземлени имоти 116.1 и 116.19; АГРС „Драгоман” е проектирана да редуцира и разпределя природен газ към два потребителя с максимален разход на природен газ Qmax = 3 000 Nm3/h и Pout = 10 barg (1 500 Nm3/h за Драгоман и 1 500 Nm3/h за град Годеч).
* **Кранов възел №3 и Кранов възел „Драгоман“ -** Кранов възел №3 и Кранов възел „Драгоман“ ще се разположат югозападно от площадката за АГРС „Драгоман” в землището на гр. Драгоман, ЕКАТТЕ 23409, Община Драгоман, Софийска Област, върху земеделска територия – в границите на поземлен имот 115.2;
* **Пусково-приемни станции и ГИС „Калотина” -** Пусково-приемни станции и ГИС „Калотина” ще се разположат в района на с. Калотина, на около 1.5 km от границата с Р Сърбия в землището на с. Калотина, ЕКАТТЕ 35479, Община Драгоман, Софийска Област, като засягат следните поземлени имоти: 7.25, 7.26, 7.29, 7.58 и 7.60; В ГИС „Калотина“ са предвидени 3 измервателни линии (2 + 1 резерв), които осигуряват филтриране, редуциране и измерване на Qmax = 250 000 Sm3/h, при налягане до Ppаб = 54 barg
* **Кранов възел № 4 -** Площадката на Кранов възел №4 ще се разположи около км 62 на преносния газопровод в землището на с. Калотина, ЕКАТТЕ 35479, Община Драгоман, Област Софийска, върху земеделска територия в границите на поземлен имот 12.48.

Координатите на определящите точки на съоръжения са дадени като приложение към настоящето инвестиционно предложение в Координатна система 2005 Кадастрална, Координатна система 1970г. и WGS 84. Приложени са координатни регистри за цялото ИП. *Защитени територии* Инвестиционното предложение не засяга защитени територии по смисъла на Закона за защитените територии. *Защитени зони* Инвестиционното намерение не попада в границите на Националната екологична мрежа Натура 2000. **Обекти, подлежащи на здравна защита и територии за опазване на обектите на културното наследство** *Обекти, подлежащи на здравна защита*Инвестиционното предложение на засяга обекти, подлежащи на здравна защита. *Обекти на културното наследство*През 2020 г. „Булгартрансгаз“ ЕАД възложи актуализацията на Доклад за проведени теренни издирвания на археологически обекти по трасето на Междусистемна газова връзка България – Сърбия на българска територия (Научен отчет, 2020), в който предвид българското законодателство в областта на опазване на недвижимото и движимото археологическо културно наследство са определени следните мерки за опазване на регистрираните археологически обекти:*Мерки, предхождащи строителството на газопровода* (всички метрични данни са дадени според новото проектно трасе на газопровода; хронологическото и културно определяне е съобразено с протоколите, одобрени от Министъра на културата):* Обект № 1 - Селище от ранната бронзова епоха. *Допроучване на неразкритите през 2015 г структури в участъка от км. 6+135 до км. 6+255;* *Пълно археологическо проучване в участъка от км. 6+405 до км. 6+645*;
* Обект № 4 - Римска вила. Предварително проучване на 5 м полоса в участъка от км. 13+849 до км. 14+023 **южно от обекта** без неговото засягане;

Газопроводът е проектиран с изменение на трасето на газопровода и оптичния кабел от км 26+063.78 до км 26+540.63 = км 26+582.05 с цел запазване на археологически обект и разкрити недвижими културни ценности – Археологически обект № 4 (АКБ № 10001813). Чрез предложеното изменение „Булгартрансгаз“ ЕАД спазва задължителни предписания, отразени в протокол № 10-00-405/16.11.2015 г., утвърден със Заповед на заместник-министъра на културата № РД09-779/19.11.2015 г. за опазване на недвижими ценности и съхраняване на културно-историческото наследство в съответствие със Закона за културното наследство г. * Обект № 7 *-* Некропол от ранннобронзова епоха и селище от ранножелязната епохи. *Пълно археологическо проучване в участъка от км. 22+195 до км. 22+315*;
* Обект № 8 - Селище от Средновековието с материали от ранния халколит и бронзовата епоха. *Пълно археологическо проучване в участъка от км. 23+145 до км. 23+390*;
* Обект № 10Б2 - Селище от Късната Античност. *Пълно археологическо проучване в участъка от* *км 38+500 и км 38+600*;
* Обект № 11А – Некропол от късната бронзова и ранната желязна епохи. *Пълно археологическо проучване в участъка от км. 48+775 до км. 48+795*; *Предварително проучване в участъка от* *км. 48+645 до км. 48+710*;
* Обект № 11Б – Селище от ІІІ - IV в. *Допроучване на неразкритите през 2015 г структури в участъка от км. 48+845 до км. 48+895;* *Пълно археологическо проучване в участъка от км. 48+895 до км. 49+220*.

*Мерки, съпътстващи строителството на газопровода*:* За обект №1 – *археологически надзор* *по време на отнемане на хумусния пласт* *в участъка от км. 6+255 до км. 6+405* (метрични данни по новото проектно трасе)*;*
* *За обекти с №№ 3 и 6 – археологически надзор по време на отнемане на хумусния пласт* в участъците от газопровода, в близост до които те са регистрирани;
* *За обект №13 – археологически надзор* *по време на отнемане на хумусния пласт* в посочените в Приложението землища;
* Съгласно чл. 161, ал.2 от Закона за културното наследство – *наблюдение от археолози* по време на строителството на газопровода.

„Булгартрансгаз“ ЕАД възлага проучването на археологическите обекти през археологически сезон 2021 г., като предстои сключване на договор с НАИМ на БАН в края на м. февруари 2021 г. Преди началото на строителството ще възложи извършването на наблюдение от археологически екипи по цялото трасе на газопровода, площадките и пътните връзки към тях. **Всички терени в сервитута на газопровода, в които са регистрирани археологически обекти, ще бъдат напълно проучени и освободени по Закона за културното наследство за изпълнение на инвестиционното предложение.****Очаквано трансгранично въздействие**Реализирането и експлоатацията на инвестиционното предложение няма да доведат до въздействия върху компонентите и факторите на околната среда с трансграничен характер.**Схема на нова или промяна на съществуваща пътна инфраструктура** Изграждането на пътни връзки към площадки от обекта (подробно описани в т. 1) няма да доведе до изменение на съществуваща пътна инфраструктура.  |
| **5. Природни ресурси, предвидени за използване по време на строителството и експлоатацията, предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови съоръжения** |
| По време на строителството на инвестиционното предложение основният природен ресурс, който ще се използва, са земите, през които ще преминава газопровода. Като се има предвид, че ще се извърши възстановяване на засегнатите територии чрез рекултивация, може да се направи заключение, че използването на този ресурс е балансирано. За дейностите, свързани с изграждането на инвестиционното предложение, ще се използват строителни материали, включващи природни ресурси като пясък, чакъл, а също така и вода. Инертните материали ще се използват в състава на бетоновите смеси за изграждане на площадките на съоръженията към газопровода, както и на съоръженията по трасето за пресичане на друга инфраструктура и водни обекти, укрепване на земната основа и откоси.По време на същинското изграждане на ИП ще се осигурява бутилирана вода за питейни нужди на строителните работници. Вода ще бъде използвана и за приготвяне на бетоновите смеси (ако не се използва готова бетонова смес) и други строителни разтвори, оросяване на временните пътища с цел предотвратяване на емисии от прах във въздуха. Тази вода ще се доставя с цистерни.След изграждането на газопровода за всеки подобект ще се извърши хидравлично изпитване. За провеждане на хидравличното изпитване на газопровода ще е необходима вода, чието количество ще се определи подробно в Работния проект. Това количество ще се осигури от повърхностни водоизточници, като връщането на водата ще става на същите места от които е взета, след филтриране и утаяване, при необходимост. За хидравлично изпитване на газопровода ще се използва вода от реките в съответните участъци, предвидени в проекта. Конкретните точки за водовземане са решени на етап Технически проект. Водовземането от реки ще става след получаване на съответните разрешителни от Басейнова дирекция „Дунавски район“ по реда на Закон за водите. След приключването на хидравличното изпитване на всеки участък, водата ще се връща обратно в реката от която е била взета, като за целта ще бъдат получени съответните разрешителни за заустване от Басейнова дирекция „Дунавски район“ по реда на Закон за водите. Заустването на използваните за хидротеста води ще става в съответствие с условията на разрешителните.През експлоатационния период не се предвижда използването на природни ресурси. Основните технологични процеси не са свързани с потребление на вода. При експлоатацията ще се използва електроенергия за управление на крановете в крановите възли, контролно-измервателните прибори, а така също и за катодната защита. За техническата сграда на ГИС Калотина се предвижда изграждане на питеен и противопожарен водопроводи и битова канализация. Новопроектираните мрежи и съоръжение не са източник на вредни емисии в околната среда.Водоснабдяването на площадката на ГИС Калотина ще се извърши от нов извънплощадков водопровод, който ще взима питейна вода от съществуващ водопровод намиращ се на около 312 м. от площадката в западна посока съгласно изходни данни и разрешение от ВиК Драгоман., Водопроводът може да осигури нормативните разходи за битово-питейни нужди на техническата сграда разположена на площадката..За противопожарни нужди на площадката ще се изполва противопожарен резервор с обем V=36 m3. Необходимото водно количество ще бъде осигурено с водоноски.Отпадъчните битови води от подобектите на ГИС Калотина се отвеждат в безотточна изгребна яма, откъдето ще се извозват от лицензирана фирма, с която и Инветиторът ще сключи договор.  |
| **6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води** |
| Не се очаква емитиране на вещества, в т.ч. и приоритетни, при които се осъществява или е възможен контакт с води от реализацията на инвестиционното предложение. |
| **7. Очаквани общи емисии на вредни вещества във въздуха по замърсители** |
| При провеждането на строително-изкопните дейности ще се формира замърсяване на въздуха породено от:* Транспортни дейности – ще се използват тежкотоварни машини за превоз на тръби, оборудване, материали и хора.
* Изкопните и насипни дейности – използване тежки машини за извършване на изкопните дейности и монтаж на тръбите
* Дизелови генератори използвани за осигуряване на необходимата електроенергия за заваръчните работи по трасето.

При строителството, вследствие на изкопните дейности и транспортирането на иззетите земни маси или транспорт на хумусен слой, ще се наблюдава повишаване на запрашеността на атмосферата и реемисия на аерозоли от използваните пътища. Тава ще доведе до известни краткотрайни промени в микроклимата в зоната на обекта и върху качеството на въздуха в прилежащите до трасето на газопровода урбанизирани зони. Очаква се емисиите на прах да са основният замърсител по време на строителните дейности, за което ще се предвидят съответни мерки за смекчаване на въздействието върху околната среда и по-конкретно върху качеството на атмосферния въздух.Емисиите на вредни вещества от използваната механизация и транспортните средства ще зависят главно от възрастта и типа на машините, и тяхната поддръжка и товароносимост. *Предвид основната дейност, по време на експлоатацията на ИП не се очакват емисии на вредни вещества.* |
| **8. Отпадъци, които се очаква да се генерират, и предвиждания за тяхното третиране**Съгласно нормативните изисквания отпадъците, образувани по време на фазите на строителството и експлоатацията, се предвижда да се предават на организации, притежаващи разрешителни за дейностите по третиране на отпадъци. По време на строителствотоПри изкопните работи, хумусният слой ще се отнема и съхранява в границите на строителната полоса. След приключване на строителството ще се използва за рекултивация на нарушените терени. По време на строителството ще се генерират битови, производствени и строителни отпадъци. Предвижда се поддръжката на строителната техника, когато е необходимо, да се извършва в автосервизи, а не на територията на строителната площадка. Съгласно Наредба № 2 от 23.07.2014 г. за класификация на отпадъците (Обн., ДВ, бр. 66 от 8.08.2014 г.) се очакват следните видове отпадъци, показани по-долу:* Смесени битови отпадъци - код 20 03 01. Отпадъците ще се генерират от строителите и ще се съхраняват в специализирани контейнери на площадката, като периодично ще се извозват от специализирана фирма на депо за битови отпадъци.
* Хартиени и картонени опаковки - код 15 01 01. Генерираните опаковки от строителни материали и оборудване ще се съхраняват в контейнери за временно съхранение и в последствие ще се извозват от лицензирани фирми за рециклиране.
* Пластмасови опаковки – код 15 01 02 - Генерираните опаковки от строителни материали и оборудване - ще се съхраняват в контейнери за временно съхранение и в последствие ще се извозват от лицензирани фирми за рециклиране.
* Метални опаковки – код 15 01 04 - Генерираните опаковки от строителни материали и оборудване - ще се съхраняват в контейнери за временно съхранение и в последствие ще се извозват от лицензирани фирми за рециклиране.
* Смесени опаковки код 15 01 06 - Генерираните опаковки от строителни материали и оборудване - ще се съхраняват в контейнери за временно съхранение и в последствие ще се извозват от лицензирани фирми.
* Отпадъци от заваряване код 12 01 13 – Генерираните отпадъци ще се съхраняват в контейнери за временно съхранение и ще се извозват от лицензирани фирми за последващо третиране.
* Чугун и стомана код 17 04 05 - Генерираните негодни тръби от съществуващия газопровод ще се извозват от лицензирани фирми за рециклиране.
* Почви и камъни, различни от упоменатите в 17 05 03 – код 17 05 04. Генерираните излишни земни маси ще се използват за обратен насип, при направа на вертикалната планировка - за заравняване на площадката при приключване на строителните работи, а останалата част ще бъдат депонирани на общински депа за земни маси.

По време на експлоатациятаПо време на експлоатацията на инвестиционното предложение може да се генерират следните отпадъци:* Отпадъци, съдържащи масла и нефтопродукти - 16 07 08\* - Генерираните отпадъци ще се извозват от лицензирани фирми за последващо третиране.
 |
| **9. Очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.**По време на строителствотоПо отношение на битови отпадъчни води - не се предвижда лагер за строителите, а работниците ще бъдат извозвани всеки ден до и от активния работен участък. На място в рамките на строителната полоса ще им бъдат осигурени химически тоалетни. По време на същинското изграждане на газопровода няма да е необходима вода за промишлени нужди. За провеждане на хидравличния тест ще бъде необходимо определено количество вода, което ще се осигури от повърхностни водоизточници (реки). Връщането на водата ще става в същите реки, след филтриране и утаяване, както и в съответствие с издадените разрешителни за заустване. Конкретните количества и точки за водовземане и заустване ще бъдат определени на етап технически проект.По време на експлоатациятаОсновният и спомагателните технологични процеси при експлоатацията на газопровода не са източници на производствени отпадъчни води.За техническата сграда на ГИС битовата канализация е решена чрез отвеждане на отпадъчните битови води от подобектите в безотточна изгребна яма, откъдето се извозват от лицензирана фирма, с която инвеститорът ще сключи договор. Канализацията ще се изпълни от PVC тръби и ревизионни шахти. Изгребната яма е с работен обем 9,00 м3 и ще се чисти веднъж на 60 дни. Отпадъчните водни количества от битовия поток – денонощни и часови, се приемат равни на съответните им водни количества за питейно-битови нужди на общата вода:* максимално денонощно водно количество - *Qмакс.ден.=0,15м3*/*ден*
* средно денонощно водно количество - *Qср.ден.=0,15м3/ден*
* максимално часово водно количество - *Qмакс.ч.об=60 л/ч*
* специфични оттоци “DU” л/с - за канализационна система I тип

|  |  |  |  |  |
| --- | --- | --- | --- | --- |
| № | санитарни прибори: | брой | DU / eдин. | DU |
| 1 | 2 | 3 | 4 | 5 |
|  | изливна мивка (аусгус) | 1 | 0,8 | 0,8 |
|  | клозетно седало с ниско разположено казанче 9л | 2 | 2,5 | 5,0 |
|  | тоалетна мивка | 3 | 0,5 | 1,5 |
|  | писоар | 2 | 0,8 | 1,6 |
| **Общ DU:** | **8,9** |

* коефициент на едновременно действие - к=0,5
* максимално секундно отпадъчно количество - *Qбит.=1,6 л/сек*
 |
| **10. Очаквани количества, вид и класификация на опасните вещества съгласно приложение № 3 към ЗООС - в случаите по чл. 103, ал. 1 ЗООС** На площадката няма да бъдат налични опасни химични вещества, както по време на строителството, така и при експлоатацията на ИП.**І. Моля да ни информирате за необходимите действия, които трябва да предприемем, по реда на глава шеста от ЗООС.****Прилагам:**1. Документи, доказващи уведомяване на съответната/съответните община/общини, район/райони и кметство или кметства и на засегнатото население съгласно изискванията на чл. 4, ал. 2 от Наредбата за условията и реда за извършване на оценка на въздействието върху околната среда, приета с Постановление № 59 на Министерския съвет от 2003 г. - **извадка от** **публикация на интернет страницата на възложителя**; 2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение –**Решение №111 от 15.02.2013г. на Министерски съвет, Заповед №РД-02-15-156/13.11.2015г. за одобряване на ПУП-ПП за обект: „Междусистемна газова връзка България – Сърбия на българска територия”; Заповед № РД-02-15-106/16.12.2020 г., поправена със Заповеди № РД-02-15-110/29.12.2020г. и № РД-02-15-2/19.01.2021г. на МРРБ за допускане изработването на проект за изменение на одобрения ПУП-ПП, Писмо с изх.** **№ЕО-33/06.11.2020г. на МОСВ за съгласуване на задание по реда на чл.125, ал.7 от ЗУТ, искане за преценяване на необходимостта от извършване на екологична оценка ЕО с вх. № в МОСВ – ЕО-33/10.02.2021 г.;** 3. Други документи по преценка на уведомителя:3.1. допълнителна информация/документация, поясняваща инвестиционното предложение – **Координатни регистри за цялото инвестиционно предложение**;3.2. картен материал, схема, снимков материал, актуална скица на имота и др. в подходящ мащаб – **Ситуация в Мащаб 1:25 000 -3бр.чертежи, цифров модел в .kml формат.**4. Електронен носител – 1 бр. |
|  |
|  |
| Дата: ......................  | Уведомител:  |
|  |  (подпис) |

 |

*Съгласували:*

*........................... , ...................2021 г.*

*Дарина Колева, Ръководител отдел „Управление на ключови проекти за разширение и междусистемна свързаност”*

*...................................... , ....................2021 г.*

*инж. Константин Бонев, и.д. началник Главно управление „Техническа експлоатация“*

*........................... , ...................2021 г.*

*Петя Богатинова, Ръководител сектор "Екология и стандартизация"*

*Изготвили:*

*...................................... , ....................2021 г.*

*Цветана Георгиева, главен специалист – устройствено планиране в отдел "Управление на ключови проекти за разширение и междусистемна свързаност"*

*...................................... , ....................2021 г.*

*Ния Колева, експерт - координиране на инвестиционни процеси в отдел "Управление на ключови проекти за разширение и междусистемна свързаност"*